Split 13. lipnja 2024. godine

**ZAPISNIK SA SASTANKA VIJEĆE RODITELJA**

održanog 13. 06. 2024. godine u 18 sati

Prisutno 9 roditelja i ravnateljica. Sudionici su upoznati s prijedlogom dnevnog reda. Nadopuna nije bilo te je isti usvojen.

**DNEVNI RED:**

1. **Praćenje uspjeha učenika:**
2. **Vremenik aktivnosti**
3. **Erasmus akreditacija i projekti**
4. **Razno**

**Ad1) Praćenje uspjeha učenika**

Ravnateljica je upoznala roditelje s praćenjem i realizacijom Školskog kurikuluma.

Škola ima 342 učenika raspoređena u 18 razrednih odjeljenja. 13 razreda komercijalista – stručna praksa 80 sati, 4 razreda prodavača – trgovačka praksa tijekom godine te 1 razred administrator – stručna praksa 80 sati.

Redovna nastava će biti ostvarena u skladu s propisanim fondom sati. Sve ostale aktivnosti odrađene su u skladu s Školskim kurikulumom.

Ravnateljica je istaknula nekoliko izvannastavih aktivnosti i projekata koji su se odvijali tijekom godine. Od izvannastavnih aktivnosti tijekom godine aktivno su djelovale novinarska, volonterska i ekološka grupa te sportski klub Merkur. Nadalje, u školi djeluje i učenička zadruga ***„BUTIGA“*** koja omogućava razvoj poduzetničkih kompetencija, odgovornosti, kreativnosti i inovativnosti učenika škole. Zadruga je sudjelovala na Župnijskom sajmu učeničkih zadruga.

Škola je provodila čitav niz projekata. Dva su eTwinnning projekta dobila nacionalnu, odnosno europsku oznaku kvalitete te je Škola dobila oznaku **eTwinning škole** za školsku godinu 2023./2024.

Odrađena su i dva stručna projekta suradnje sa srodnom školom iz Zadra i Ekonomskom školom Split.

Učenici su bili na Međužupanijskom strukovnom natjecanju u sklopu *WorldSkills Croatia 2024.* iz dvije discipline Prodajne vještine i Poduzetništvo.

Škola je bila sudionik tri smotre vježbeničkih tvrtki u Splitu i Dubrovniku te u sklopu *WorldSkills Croatia 2024*.

Jedan roditelj je dodao kako je u sklopu Digitalnog inkubatora projekt naše Škole odabran među šest najboljih.

**Ad2) Vremenik aktivnosti:**

Ravnateljica je upoznala roditelje s vremenikom na kraju školske godine. Nastava završava 21. 6. 24. Dopunski rad će biti od 01.07.2024.-05.07.2024. Popravni ispiti održat će se 21. – 23. 8. 24.

Podjela svjedodžbi za maturante bit će 1. 7. 24., a za nematuralne razrede 11.07.2024.

Upisi će biti od 10. 7. – 12. 7. 24. i to upisat će se 3 razreda zanimanje komercijalist; 1 razred prodavač; 1 razred administrator.

Od strane Županije odobren je za povećane troškove obrazovanja iznos **30eura** koji će platiti svaki učenik prilikom upisa u novu školsku godinu.

**Ad3) Erasmus akreditacija i projekti**

Ravnateljica je upoznala roditelje kako je Škola dobila Erasmus akreditaciju za razdoblje od 24. – 27. godine u strukovnom obrazovanju time je osigurana stručna praksa u inozemstvu za završne razrede.

**Ad4) Razno**

Roditelji su upoznati s projektom energetske obnove za koju je izrađen projekt.

Ravnateljica je dala riječ roditeljima. Jedan roditelj postavio je pitanje vezano uz rad učenika tijekom ljetnog odmora. Roditelji su upoznati s postupkom i mogućnostima zapošljavanja tijekom ljetnih praznika.

Pitanja više nije bilo.

Sastanak završio u 19 sati.

Zapisničar: Dragan Damjanović (1.c)